בית חינוך ירקון

בית חינוך ירקון הוא בית ספר על-יסודי שש-שנתי שהוקם בשנת 2004 בקריית המועצה האזורית דרום השרון, ליד מקורות נחל הירקון והישוב נווה ירק. לומדים בו תלמידים מישובי מועצה אזורית דרום השרון ותלמידים מכוכב יאיר צור יגאל. בית הספר משתייך לחינוך היהודי ממלכתי, והוא מחולק אדמיניסטרטיבית לחטיבת נעורים ותיכון. לחטיבת הנעורים מנהלת משל עצמה, דנה הופמן, ומנהלת החטיבה העליונה, עליזה מגן, היא מנהלת בית הספר כולו. לשתי המנהלות שלושה סגנים - דנה פלג בחטיבה העליונה, אלון מילכיקר וליאור בוגנים בחטיבת הנעורים. נכון ל-20 בפברואר 2022, בבית הספר 78 מורים ו-1,378 תלמידים ב-44 כיתות, עם צפיפות ממוצעת של 31.3 תלמידים בכיתה. מגמות לימוד ייחודיות בחטיבה העליונה (תלמיד יכול לבחור בשתיים): אמנות ומדיה דיגיטלית, ביוטכנולוגיה, ביולוגיה, ביורפואה ומערכות רפואיות, גאוגרפיה, דיפלומטיה ותקשורת בינלאומית, חינוך גופני, כימיה, מדעי המחשב והנדסת תוכנה, מדעי החברה: פסיכולוגיה וסוציולוגיה, מוזיקה, משפטים, ניהול עסקי, ערבית, פיזיקה, קולנוע, רובוטיקה. כיתות ייחודיות בחטיבת נעורים: כיתות מדעיות, כיתות שח"ק (שיתוף חקר מדעי וקהילת אמנות). בית הספר נבנה בשטח בו מספר בניינים נפרדים לשימוש מגוון: בנין א': משמש את חלק מכיתות האם לתיכון, חדרי רכזי השכבות בתיכון. בנין ב': משמש את חלק מכיתות האם בחטיבת הנעורים, מעבדות וחדרי לבורנטים. בנין ג': משמש את חלק מכיתות האם לתיכון, חדרי הנהלת בית הספר, מזכירות ראשית, חדר מורים ראשי, מטבח פדגוגי, ספריה וכיתת הוותיקים. בנין ד': משמש את חלק מכיתות האם בחטיבת הנעורים, חדרי הנהלת חטיבת הנעורים וחדרי רכזי השכבות בחטיבה. בנין ה': אולם הספורט ובו יציע ומגרש רב שימושי (כדורסל וכדור יד), חדר כושר. בנין ו': בנין המדעים הראשי, משמש את המגמות המדעיות ומגמת המוזיקה, מעבדות וחדרי לבורנטים, כיתת האם המדעית של התיכון, אודיטוריום, ספריה אנושית וחדר מורים משני. בקמפוס מוקמו מבנים המתאימים לשימוש כיתות בודדות, בהם מוקמו חלק מכיתות האם והמגמות השונות. בנוסף מוקמו כיתות פתוחות שמיים, חדר כושר חיצוני ומגרשי משחקים, מזנון ומרחבי ישיבה לשימוש התלמידים. בית הספר זכה בפרס החינוך לבתי ספר מצטיינים לשנת תשפ"ג במחוז ההתיישבותי, והומלץ לפרס הארצי. בית הספר זכה בפרס תגמול דיפרנציאלי לחטיבות העליונות של שנת הלימודים תשפ"ב 2022, ברמה הגבוהה ביותר (רמה 1), וככזה הוגדר כבית ספר תיכוני מצטיין ומוביל בישראל בתחומים הערכיים, החברתיים והלימודיים; גם מסגל המורים נבחר אחד המחנכים לתחרות "המורה של המדינה". בית הספר זכה לתעודת הערכה מטעם הרמטכ"ל על 100 אחוזי גיוס נשים לצה"ל בשנת 2021, ושילובן בשירות משמעותי (אחוזי קצינות, לוחמות ומדריכות). בית הספר זכה בפרס תגמול דיפרנציאלי לחטיבות העליונות כמעט ברציפות בשנים קודמות - דוגמת שנת הלימודים תש"פ 2022 (רמה 3), ותשע"ו 2016 (רמה 4). בבית הספר מספר תוכניות לימודיות חדישות, דוגמת הומניסטיקה בחטיבת הנעורים, יהלום-3 בהוראת ההיסטוריה בתיכון, חממ״ה (חינוך מצמיח, מעצים, הוליסטי - מרכז למידה לטיפוח תלמידים בהיבט לימודי רגשי וחברתי). בית חינוך ירקון מפעיל תוכנית ייחודית, נוער יוצר שיח ערכי (ניש"ע), במסגרתה מטופחת מנהיגות תלמידים השותפים בתהליכים חינוכיים ערכיים ומעגלי שיח בנושאים חברתיים. בית הספר מטפח קשרי קהילה עם היישובים מהם מגיעים תלמידיו ובוגריו, ובמיוחד עם תנועות הנוער הפועלות בהם (התנועה החדשה - קיני נגי"ע, אלישמע, נירית, סירקין, חגור, שדי חמד; האיחוד החקלאי - עינת, גבעת השלושה; תנועת הצופים - שבטי אפיק, צור וגלבוע; כנפיים של קרמבו). מעל לשליש מבוגרי בית הספר ממשיכים לשנות שירות ומכינות טרם גיוסם לצה"ל. במסגרת קשרי הקהילה מופעלת מאז 2018 כיתת ותיקים ובה מעל 80 תלמידים, רבים מהם סבים וסבתות לתלמידי בית הספר. עומרי לוי, נפל בעת שירותו הצבאי יונתן גרנות, נפל בעת שירותו הצבאי גיא בזק, נפל בעת שירותו הצבאי עדן אלון-לוי, נפלה בעת שירותה הצבאי רוני אשל, נפלה בעת שירותה הצבאי רני תמיר, נפל בעת שירותו הצבאי נועם ברזילי, נפל בעת שירותו הצבאי אביבה גרוס (2003-2006) דר' אדוארדו דולב (2006-2007) חנה צוקרמן (2007-2014) עליזה מגן (2014 ואילך). מדיה וקבצים בנושא בית חינוך ירקון בוויקישיתוף אתר האינטרנט הרשמי של בית חינוך ירקון בית חינוך ירקון, ברשת החברתית פייסבוק בית חינוך ירקון, ברשת החברתית אינסטגרם אתר האינטרנט המשני של בית חינוך ירקון בית חינוך ירקון באתר המועצה האזורית בית ספר בית חינוך ירקון נווה ירק, באתר אולסקול עיתון ״ירוק״, בית חינוך ירקון במועצה האזורית דרום השרון נבחר כבית ספר מצטיין בחינוך ההתיישבותי ומועמד לפרס החינוך הארצי, באתר Hoha, ‏7 דצמבר 2022 בתי ספר זוכים תשפ"ב, באתר cms.education.gov.il ענבר טויזר, ‏משרד החינוך: אלו התיכונים המצטיינים לשנת תשפ"ב, באתר ‏מאקו‏, 28 באוגוסט 2022 אמיר קמניר, המורה של המדינה, באתר ynet, 20 במאי 2022 רשימת בתי הספר הזוכים בגתרול הדיפרנציאלי תש"פ, באתר משרד החינוך - אגף א' - חינוך על יסודי, ‏2020 דסי בארי, רשימת בתי הספר הזוכים בתגמול הדיפרנציאלי תשע"ו, באתר משרד החינוך - אגף א' - חינוך על יסודי, ‏2016 מועצה אזורית דרום השרון, בית חינוך ירקון, באתר מועצה אזורית דרום השרון דוברות מועצה אזורית דרום השרון, מתי בפעם האחרונה ראיתם את סבא בהפסקה? כיתת הוותיקים שלנו פותחת שנה, באתר מועצה אזורית דרום השרון, ‏07/09/2022 רענן בן צור, יואב זיתון, אדיר ינקו, האבל על סמ"ר יונתן גרנות שנורה למוות בידי חברו: "חוש נתינה נדיר ומנהיגות כובשת", באתר ynet, 26 בפברואר 2021 פורסמו שמותיהם של 26 חללים שנהרגו מאז תחילת הלחימה, באתר ynet, 8 באוקטובר 2023 רענן בן צור, זוהתה גופת התצפיתנית רוני אשל, שהוגדרה נעדרת במשך חודש - מאז שכתבה: "אמא לא לדאוג, אני בסדר", באתר ynet, 9 בנובמבר 2023 היום ה-80 למלחמה | איראן על ההתנקשות בבכיר משמרות המהפכה בסוריה: "סופרים לאחור", באתר הארץ, 25 בדצמבר 2023